APSPRIEDES NOTEIKUMI
atklātam konkursam
 “Neregulāro maršrutu personālsastāva pārvadājumu pakalpojuma iegāde”,
identifikācijas Nr. VALIC 2024/057/TN-P-AK
  
Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Neregulāro maršrutu personālsastāva pārvadājumu pakalpojuma iegāde”, identifikācijas Nr. VALIC 2024/057/TN-P-AK, nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1.  Iepirkuma priekšmets ir neregulāro maršrutu personālsastāva pārvadājumu pakalpojuma iegāde, saskaņā ar tehnisko specifikāciju.
2.2. CPV kods: 60140000-1 (neregulāri pasažieru pārvadājumi).
3. Apspriedes norise:
3.1. Apspriede tiek organizēta, nodrošinot ieinteresēto piegādātāju iespējas iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa), un paziņojumam pievienotās tehniskās specifikācijas prasībām un sniegt priekšlikumus iepirkuma dokumentācijas pilnveidei. 
3.2. Apspriedes norises laiks: termiņš, līdz kuram sniedzami ieinteresēto piegādātāju priekšlikumi iepirkuma dokumentācijai.
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs iesniedz priekšlikumus Elektronisko iepirkumu sistēmā e-konkursu apakšsistēmā, aizpildot dokumentācijas pilnveides priekšlikumu veidlapu šīs apspriedes sadaļā “Pretendentu jautājumi” norādītajā priekšlikumu iesniegšanas termiņā. 
4.2. Ieinteresētā piegādātāja priekšlikumi sagatavojami konstruktīvi, sniedzot objektīvu un konkrētu pamatojumu noteiktu precizējumu veikšanai.
4.3. Ieinteresētajam piegādātājam, nosūtot priekšlikumos ietverto informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi ir jānorāda nosūtītajā informācijā.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2.  Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
5.3. Ieinteresēto piegādātāju iesniegtie priekšlikumi tiks izvērtēti, par to sagatavojot apspriedes ziņojumu, kurā norāda apspriedes dalībniekus, to komentārus, pasūtītāja galvenos secinājumus un vērtējumu par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā.
5.4. Apspriedes ziņojums ir vispārpieejama informācija un to izsniedz triju darbdienu laikā pēc attiecīga pieprasījuma saņemšanas dienas.
6. Apspriedei publicējamā informācija:
6.1.  Dokumentācijas pilnveides priekšlikumu veidlapas;
6.2. Tehniskās specifikācijas.

